News Update: ตามคาด! Fed ส่งสัญญาณชัดเจน เตรียมยุติ QE พร้อมขึ้นดอกเบี้ย มี.ค. นี้ ชี้ ความเสี่ยงเงินเฟ้อยังคงอยู่ในช่วงขาขึ้น - FINNOMENA
เมื่อวานนี้ (26 ม.ค.) Fed ส่งสัญญาณว่าพร้อมขึ้นดอกเบี้ยในเดือน มี.ค. ซึ่งจะเป็นการขึ้นดอกเบี้ยครั้งแรกในรอบกว่า 3 ปี ท่ามกลางตลาดการเงินที่ปั่นป่วนและอัตราเงินเฟ้อในระดับสูง
27 ม.ค. 2565

เมื่อวานนี้ (26 ม.ค.) Fed ส่งสัญญาณว่าพร้อมขึ้นดอกเบี้ยในเดือน มี.ค. ซึ่งจะเป็นการขึ้นดอกเบี้ยครั้งแรกในรอบกว่า 3 ปี ท่ามกลางตลาดการเงินที่ปั่นป่วนและอัตราเงินเฟ้อในระดับสูง
‘เจอโรม พาวเวลล์’ ประธาน Fed กล่าวว่า Fed พร้อมที่จะขึ้นอัตราดอกเบี้ยครั้งแรกในเดือน มี.ค. เพื่อจัดการกับปัญหาเงินเฟ้อในระดับสูงกว่า 2% แต่นี่ไม่ได้หมายความว่า Fed จะปรับขึ้นอัตราดอกเบี้ยทุกครั้งที่มีการประชุมใหญ่
พาวเวลล์ ระบุว่า ตอนนี้ Fed สามารถดำเนินนโยบายที่เข้มงวดมากขึ้นได้แล้ว และยังมีช่องว่างมากพอในการปรับขึ้นอัตราดอกเบี้ยโดยไม่คุกคามตลาดแรงงาน อย่างไรก็ตาม ความเสี่ยงจากเงินเฟ้อยังคงอยู่ในช่วงขาขึ้น
เมื่อคืนนี้ (26 ม.ค.) ดัชนี Dow Jones ปรับตัวลงมา 0.38% หลังแถลงการณ์ของ Fed ขณะที่ S&P 500 ลดลง 0.2% และดัชนี Nasdaq ปรับเพิ่มขึ้นเล็กน้อยที่ 0.02% ขณะที่อัตราผลตอบแทนพันธบัตรสหรัฐฯ อายุ 10 ปี พุ่งขึ้นเหนือ 1.8%
Fed ระบุว่า แผนยุติมาตรการการซื้อคืนพันธบัตรรัฐบาล (QE) จะสิ้นสุดตามกำหนดเวลาในต้นเดือน มี.ค. และ Fed คาดว่า กระบวนการลดขนาดงบดุลมูลค่า 8.9 ล้านล้านดอลลาร์ จะเริ่มขึ้นหลังการปรับขึ้นอัตราดอกเบี้ย แต่ยังไม่มีการตัดสินใจใดๆ ในการประชุมครั้งนี้ว่าจะเริ่มเมื่อไร และความเร็วในการลดคือเท่าใด
พาวเวลล์ กล่าวว่า ขนาดงบดุลใหญ่กว่าที่ควรจะเป็นอย่างมาก ดังนั้นการลดขนาดเป็นสิ่งที่ต้องทำและใช้เวลาพอสมควร โดย Fed ต้องการให้กระบวนการดังกล่าวเป็นระเบียบและคาดเดาได้ ขณะที่ Goldman Sachs คาดว่า Fed จะเริ่มลดขนาดงบดุลในเดือน มิ.ย. ที่ระดับ 100,000 ล้านดอลลาร์ต่อเดือน
นี่จะเป็นการปรับขึ้นอัตราดอกเบี้ยครั้งแรกนับตั้งแต่ปี 2018 โดยนักวิเคราะห์หลายคนคาดว่า Fed จะขึ้นดอกเบี้ย 0.25% ในเดือน มี.ค. และอีก 3 ครั้งในปีนี้ ขณะที่นักวิจารณ์กล่าวว่า Fed ใช้นโยบายการเงินเข้มงวดช้าเกินไป จนไม่สามารถรับมือกับเงินเฟ้อที่พุ่งสูงได้
เจ้าหน้าที่ Fed เริ่มแสดงความกังวลเกี่ยวกับอัตราเงินเฟ้อที่คงอยู่อย่างต่อเนื่อง หลังที่ผ่านมายืนยันว่าราคาที่เพิ่มขึ้นเป็นเพียงแค่เรื่องชั่วคราว โดยเงินเฟ้อเพิ่มขึ้น 7% จากปีที่แล้ว สูงสุดในรอบ 39 ปี ทำให้ Fed ต้องหลับมาทบทวนการใช้นโยบายเงินผ่อนคลายครั้งประวัติศาสตร์
อ้างอิง: https://www.bloomberg.com/news/articles/2022-01-26/fed-signals-liftoff-soon-sees-asset-reduction-start-afterward?srnd=premium-asia&sref=e4t2werz
https://www.cnbc.com/2022/01/26/fed-decision-january-2022-.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
ประชุมเฟด
เฟด
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA